Landzonetilladelse OL-Bioenergy 
Sagsfremstilling 
5.         Landzonetilladelse OL-Bioenergy - Åbent 
  
  
SAGENS INDHOLD 
Teknik og Kultur har modtaget ansøgning om landzonetilladelse fra biogasanlægget, OL-Bioenergy, [adresse], 
Andrea Kristoffersen. OL-Bioenergy har meddelt Favrskov Kommune, at de ønsker at foretage en større renovering af det 
eksisterende anlæg for at sikre en drift, der kan overholde de fastlagte vilkår i virksomhedens miljøgodkendelse og i 
de påbud og indskærpelser som Favrskov Kommune har udstedt, herunder vilkår til lugt.  
  
Ansøgningen omfatter:  
· en maskinhal og et forsinkelsesbassin for opsamling af tagvand fra maskinhallen  
· lovliggørelse af et biofilter, som allerede er etableret.  
  
Landzonetilladelsen indgår som en af flere godkendelser og tilladelser, som juridisk set skal behandles særskilt, 
med det fælles mål at skabe mulighed for en drift, der ligger indenfor rammerne af den eksisterende 
miljøgodkendelse. Forslaget til landzonetilladelse er således afstemt med de øvrige myndighedsområder. 
  
Ifølge den gældende kompetencefordelingsplan for Favrskov Kommune kan Teknik og Kultur meddele 
landzonetilladelser administrativt. På grund af den konkrete sags særlige karakter ønsker Teknik og Kultur dog 
Teknik- og Miljøudvalgets stilling til sagen, og bemyndigelse til at meddele landzonetilladelse, såfremt resultatet af en
gennemført VVM-screening, er dækket af de i landzonetilladelsen angivne vilkår. 
  
Maskinhal 
Hensigten med etablering af en maskinhal på 1.397 m2 er at sikre, at levering af råvarer til anlægget kan ske i en 
lukket hal. Det vil skabe bedre mulighed for en kontrolleret håndtering af lugten fra råvareindleveringen.   
  
Maskinhallen ønskes placeret i umiddelbar tilknytning til de eksisterende bygninger. Hallen ønskes opført i beton, 
med to betondæk; et dæk under terræn samt et dæk på terræn. Bygningshøjden er 12 meter over terræn. Hallen har 
en længde på 60 meter og en bredde på 21 meter. I hallen indrettes to aflæssegruber med låg, samt tilhørende 
anlæg for håndtering og styring af processer omkring modtagelse af råvarer. Efter opførelse af hallen nedlægges 
den nuværende aflæsningsgrube.  
  
 
Teknik- og 
Miljøudvalget 
13. januar 2014 
Sagsnr. 710-2013-
76406 
Dok.nr. 710-2013-
279199 
Sagsbehandler 
DPHKR 
  
Tidl. politisk behandling 
  
Forventet sagsgang 
TM-U  
Lovgrundlag 
Planloven 
Forsinkelsesbassin 
Afledning af tagvand fra maskinhallen planlægges at ske til et nyt forsinkelsesbassin. Bassinet får et overfladeareal 
på 500 m2 og et opsamlingsvolumen på 350 m3. Med det dimensionerede volumen af bassinet skabes der 
mulighed for opsamling af tagvand fra et areal på 2.000m2. Der er dermed en beregnet overkapacitet svarende til 
ca. 800 m2 tagflade.  
  
Bassinet nedgraves i jorden og får græsbeklædte sider, og der vil i dette bassin permanent være en mindre 
vandmængde. Fra bassinet vil der via et rørlagt vandløb være udledning til [adresse]. Udledningstilladelse 
meddeles af miljømyndigheden.    
  
Biofilter 
Biofilteret er allerede opført og er placeret i samme område som det tidligere filter. I ansøgningen er det oplyst, at 
OL-Bioenergy har indgået aftale med et firma, som har stor erfaring i etablering af biologisk rensning af luften fra 
biogasanlæg. Ruth Kristoffersen er monteret med en skorsten, hvorigennem luften afkastes.   
  
Biofilteret har et grundareal på 137 m2 og et volumen på ca. 500 m3. Filteret er opført i pudsede fundablokke, som 
indvendigt er beklædt med stålplader. På toppen er monteret en gastæt dug. 
  
OL-Bioenergy har fremsendt dokumentation for biofilterets rensningseffekt. Miljømyndigheden vurderer, at biofilteret 
foretager en effektiv rensning af luften.  
  
VURDERING 
Det er Teknik og Kulturs vurdering, at de ansøgte anlæg udgør en renovering af det eksisterende anlæg, og at der 
med de ansøgte anlæg ikke er tale om en udvidelse af anlægget.  
  
I vedlagte forslag til landzonetilladelse er der indarbejdet vilkår vedrørende placering, udformning og udseende af 
omhandlende bygværker samt vilkår om etablering af slørende beplantning for at mindske anlæggets landskabelige 
påvirkning. 
  
Mens sagen har været under behandling i forvaltningen, har Natur- og Miljøklagenævnet ved afgørelser af 13. 
december 2013 fastlagt, at biogasanlæg med en kapacitet på over 100 tons/dag er omfattet af VVM-
bekendtgørelsens bilag 1, hvorved der udløses obligatorisk VVM-pligt, når der foretages nyanlæg, ændringer eller 
udvidelser af biogasanlæg (VVM betyder Vurdering af Virkninger på Miljøet). Den hidtidige praksis har været, at et 
biogasanlæg er omfattet af VVM-bekendtgørelsens bilag 2, hvor afgørelse om VVM pligt træffes på baggrund af en 
VVM-screening.  
  
OL-Bioenergy har aktuelt en kapacitet på over 100 tons/dag. Da der i den konkrete sag er tale om en renovering af 
et eksisterende anlæg, er renoveringen ikke omfattet af VVM–bekendtgørelsens bilag 1, hvorfor der som 
udgangspunkt kun vil blive foretaget en VVM-screening, jf. VVM-bekendtgørelsens bilag 2, nr. 14. På baggrund 
heraf, vil forvaltningen afgøre om renoveringen kan antages at påvirke miljøet væsentligt. Hvis dette er tilfældet, skal 
der efterfølgende foretages en VVM-vurdering af renoveringen. 
  
Forinden der kan meddeles en landzonetilladelse, skal der således udarbejdes en VVM-screening på den del af 
anlægget, der er omfattet af renoveringen, hvilket er maskinhal, forsinkelsesbassin og biofilter. Miljøpåvirkningen 
skal dog vurderes i kumulation med den øvrige del af biogasanlægget 
  
Der skal gøres opmærksom på, at der som resultat af VVM-screeningen kan være behov for at ændre på de vilkår, 
som fremgår af det fremlagte forslag til landzonetilladelse.  
  
VVM-screeningen sendes i høring via Favrskov Kommunes hjemmeside og til sagens parter, herunder til foreningen 
”Stop Biogasstanken”. 
  
INDDRAGELSE/KOMMUNIKATION 
Der er foretaget naboorientering vedr. de ansøgte anlæg i perioden 18. oktober til 7. november 2013. Det førte til 20 
enslydende høringssvar. I disse anmodes Favrskov Kommune om ikke at meddele nye tilladelser og godkendelser 
til en fortsat udvidelse af anlægget, og der udtrykkes utilfredshed med lugten fra anlægget. I øvrigt udtrykkes der 
bekymring for forurening af natur og vandløb og for en negativ påvirkning af landskabet.   
  
Høringssvarene kom fra en interessegruppe under navnet ”Stop Biogasstanken”. Teknik og Kultur har ved flere 
lejligheder meddelt medlemmer fra denne gruppe, at Favrskov Kommune har stor forståelse for deres situation som 
naboer til biogasanlægget ved [adresse], og at Favrskov Kommune har til hensigt at foretage en samlet planlægning 
og regulering af anlægget, så det lever op til kravene i miljøgodkendelsen, og så det vil kunne fungere uden 
væsentlig gene for naboer og omgivelser i øvrigt ved fremtidige udvidelser af anlægget. 
  
En eventuel senere egentlig udvidelse af OL-Bioenergy vil udløse pligt til at udarbejde en lokalplan med 
kommuneplantillæg. I den forbindelse vil der skulle udarbejdes en VVM-redegørelse for et konkret projekt for 
udvidelse af biogasanlægget. I dette tilfælde forventes hele anlægget, at været omfattet af krav om VVM-
redegørelse.  
  
Nærværende sag omfatter ikke produktionsmæssig udvidelse af OL-Bioenergy, men alene anlæg, som opføres 
med henblik på nedbringelse af lugtgenerne fra det eksisterende anlæg. Landzonetilladelsen vil således være 
nødvendig, for at OL-Bioenergy kan etablere de anlæg, der er nødvendige for overholdelse af kravene i 
miljøgodkendelsen. Den frist for anlæggenes etablering, der er påbudt i forlængelse af miljøgodkendelsen, 
påtænkes forlænget, så den afstemmes med processen omkring landzonetilladelse og efterfølgende 
byggetilladelse. 
  
ØKONOMISKE KONSEKVENSER 
Landzonetilladelsen har ingen økonomiske konsekvenser for Favrskov Kommune.  
  
INDSTILLING 
Teknik- og kulturdirektøren indstiller til Teknik- og Miljøudvalget:  
  
1. At Teknik og Kultur bemyndiges til at meddele den vedlagte landzonetilladelse, såfremt resultatet af VVM 
screeningen er dækket af de i landzonetilladelsen angivne vilkår.  
  
BESLUTNING 
  
Bilag 
  
  
  
  
Teknik- og Miljøudvalget, 13. januar 2014: 
Fraværende: Ingen 
  
Birgit Nørgaard anmodede Teknik- og Miljøudvalget om at få sin habilitet i sagen vurderet. Teknik- og 
Miljøudvalget erklærede Birgit Nørgaard habil i sagen. 
  
Teknik- og kulturdirektøren gjorde indledningsvist opmærksom på, at OL Bioenergy vil fremsende en revideret 
Forslag til Landzonetilladelse - § 35 med 
naturvurdering 
710-2013-282424 
Indsigelser til naboorientering - landzonetilladelse 
OL-Bioenergy.pdf 
710-2013-288711 
Kort med adresser på indsigelserne til 
naboorienteringen.pdf 
710-2013-288734 
ansøgning, da der ønskes etableret et biofelter mere for at kunne leve op til den nuværende miljøgodkendelse. 
  
Teknik- og Miljøudvalget godkender, at den foreslåede landzonetilladelse udvides til at omfatte det ansøgte 
biofilter nr. 2, og at der gennemføres en samlet høring af denne tilladelse med tilhørende VVM-screening. Der 
skal udarbejdes visualiseringer af halbyggeriet i forbindelse med VVM-screeningen. Teknik- og Miljøudvalget 
ønsker, at den endelige landzonetilladelse forelægges for Teknik- og Miljøudvalget. 
  
Teknik og Miljøudvalget fastslår, at evt. senere udvidelse og/eller opgradering på anlægget forudsætter 
udarbejdelse af en lokalplan, herunder udarbejdelse af en VVM-vurdering og en ny samlet miljøgodkendelse. 
  
